**SIIRTOVIEMÄRIN SUUNNITTELUA KOSKEVA NEUVOTTELU**

**KINNULA-LESTIJÄRVI-TOHOLAMPI**

Aika: Tiistai 19.9.2017 klo 12 – 13:30

Paikka: Lestijärven kunnantoimisto, valtuustosali

Läsnä: Esko Ahonen Lestijärvi (kl 14 saakka)

Raimo Ahokas Toholampi

Markku Toikkanen Kinnula

Ilkka Paananen Kinnula

Jukka Hillukkala Toholampi

Jukka Mutila Keski-Suomen ELY-keskus

Jenny Skuthällä Etelä-Pohjanmaan ELY-keskus

Kai Voutilainen Keski-Suomen ELY-keskus

Markus Savikuja Toholammin VLL

Tapio Pekkarinen Kinnulan kunta

Jorma Koski-Vähälä Lestijärvi

Jari Kangasvieri Lestijärvi (pj.)

Kaisa Mäkelä Lestijärvi (siht.)

Esko Ahonen avasi kokouksen ja kävi läpi kokouksen tarkoitusta ja taustaa. Sovittiin, että kokouksen puheenjohtajana toimii Jari Kangasvieri ja sihteerinä Kaisa Mäkelä.

Toholammin viemäriliikelaitoksen johtaja Markus Savikuja on toimittanut asialistan, joka hyväksyttiin keskustelun pohjaksi.

1. Ohjausryhmän kokoonpano ja työnjako
	* Keskusteltiin hankkeelle asetettavasta ohjausryhmästä. Todettiin, että ohjausryhmään nimetään jokaisesta kunnasta 2-3 jäsentä, ja lisäksi edustajat Keski-Suomen ja Etelä-Pohjanmaan ELY-keskuksista. Nimettyjen jäsenten lisäksi kunnanjohtajilla on osallistumisoikeus.
	* Sovittiin, että Kaisa Mäkelä, Ilkka Paananen ja Markus Savikuja laativat yhdessä suunnitteluohjelman kokouksessa käydyn keskustelun pohjalta. Suunnitteluohjelma lähetetään kunnanhallituksille kommentoitavaksi ja hyväksyttäväksi.
	* Samalla kuntia pyydetään nimeämään 2-3 edustajaa teknisen toimen sekä lautakuntien jäsenistä muodostettavaan ohjausryhmään. Nimeämispyyntö lähetetään myös ao. ELY-keskuksiin. Ohjausryhmän tehtäväksi määriteltiin siirtoviemärin esisuunnittelun tarjouspyynnön valmistelu ja kilpailuttaminen, suunnittelutyön ohjaaminen ja lopuksi esityksen valmistelu toteutettavaksi vaihtoehdoksi.
	* Ohjausryhmä valitsee keskuudestaan puheenjohtajan. Ohjausryhmän sihteereinä toimivat Kaisa Mäkelä ja Markus Savikuja. Markus Savikuja kutsuu koolle ensimmäisen kokouksen.
	* Jokainen osapuoli vastaa ohjausryhmätyöskentelyn aiheuttamista kustannuksista omien jäsentensä osalta.
2. Suunnittelutehtävän määrittely
	* Todettiin, että esisuunnitelmassa olisi hyvä olla mukana kaikki mahdolliset vaihtoehdot.
	* Lestijärven kunnan keskeinen kysymys on pohjavesialueelle suurelta osin sijoittuvan Syrinkylän jätevesihuollon hoitaminen. Ratkaisu tulisi toteuttaa viimeistään lokakuun 2019 loppuun mennessä, joka on takaraja hajajätevesiasetuksen mukaisille ratkaisuille.
	* Kinnulan näkökulmasta ratkaisu tulee valita ja toteuttaa 2021 mennessä, joka on takaraja jätevesipuhdistamon saneeraukselle.
	* Toholammin näkökulmasta puhdistamon kapasiteetti on selvitettävä alkuvaiheessa.
	* Suunnitelmassa tulee selvittää pohjaveden suojeluun ja luontoarvojen säilymiseen liittyvät kysymykset.
	* Suunnitelman yhteydessä tulee selvittää muiden yhdyskuntateknisten verkostojen tarpeet ja mahdollisuudet toteuttaa samanaikaisesti samoihin kaivantoihin (vesi, sähkö, valokuitu ym.).
	* Esiselvityksessä tarkastellaan ainakin seuraavia vaihtoehtoja:
		1. Siirtoviemärin rakentaminen Syrinkylältä Lestijärven kirkolle ja liittäminen ja jätevesien johtaminen Kinnulaan.
		2. Siirtoviemärin rakentaminen Toholammille.
3. Kilpailuttamistapa
	* Todettiin, että neuvottelumenettely ei riitä, vaan työ kilpailutetaan normaalisti. Ohjausryhmä valmistelee tarjouspyynnön ja hoitaa kilpailutuksen.
4. Aikataulu (ja sen vaikutus määrärahoihin)
	* Suunnitteluohjelma laaditaan kuntien teknisen toimen virkatyönä (Kaisa Mäkelä, Ilkka Paananen, Markus Savioja) syyskuun 2017 loppuun mennessä lähetettäväksi kuntiin. Ohjausryhmän jäsenet pyydetään nimeämään siten, että ensimmäinen ohjausryhmän kokous voidaan järjestää lokakuun puolivälissä.
	* Ohjausryhmä valmistelee tarjouspyynnön ja kilpailutuksen siten, että esisuunnitelma tulee olla valmis kesäkuun 2018 loppuun mennessä.
	* Suunnitelman ja toteuttamisen kustannusjako perustuu kuntien päätöksiin. Vuoden 2018 talousarviossa kuntien tulee varautua suunnittelutyön kustannuksiin. Kuluvalle vuodelle (2017) kukin kunta on varannut talousarviossa suunnittelutyötä varten määrärahan (Lestijärvi 16000, Toholampi 50000, Kinnula 30000), jota aikataulun puitteissa ei ilmeisesti ehditä käyttää ainakaan kokonaan.
	* Maakuntien liitoilta on haettavissa EAKR-rahoitusta, jota voisi saada toteutukseen.